ข้อบัญญัติองค์การบริหารส่วนตำบลท่าสายลวดเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลท่าสายลวดอำเภอแม่สอด จังหวัดตากพ.ศ.๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลท่าสายลวดว่าด้วยกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลท่าสายลวดอำเภอแม่สอด จังหวัดตากอาศัยอำนาจตามความในมาตรา ๙วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลท่าสายลวดโดยความเห็นชอบของสภาองค์การบริหารส่วนตำบลท่าสายลวดและนายอำเภอแม่สอดจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลท่าสายลวดเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลท่าสายลวดอำเภอแม่สอด จังหวัดตาก พ.ศ. ๒๕๖๐ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเขตพัฒนาเศรษฐกิจพิเศษตากในท้องที่ตามข้อ ๔ข้อ ๓ ในข้อบัญญัตินี้มิให้ใช้บังคับแก่การก่อสร้างหรือดัดแปลง เขื่อน สะพาน อุโมงค์ทาง หรือท่อระบายน้ำ กำแพง ประตู และรั้วข้อ ๔ ในข้อบัญญัตินี้บริเวณที่๑หมายความว่า พื้นที่บริเวณ ดังต่อไปนี้๑.๑ ด้านเหนือ จดแนวเขตป่าไม้ถาวรตามมติคณะรัฐมนตรีป่าแม่สอด และเส้นขนานระยะ ๕๐๐ เมตร กับศูนย์กลางถนน อบจ. ตก. ๐๗๐๒๕ด้านตะวันออก จดถนนไม่ปรากฏชื่อ ฟากตะวันตกด้านใต้ จดถนนอบจ. ตก. ๐๗๐๒๕ ฟากเหนือด้านตะวันตก จดถนน อบจ. ตก. ๐๗๐๒๕ฟากตะวันออก๑.๒ด้านเหนือ จดเส้นขนานระยะ๑,๓๐๐เมตร กับศูนย์กลางทางหลวงแผ่นดินหมายเลข ๑๒ด้านตะวันออก จดห้วยแม่สอดฝั่งตะวันตกด้านใต้ จดแนวเขตองค์การบริหารส่วนตำบลท่าสายลวดกับเขตเทศบาลตำบลท่าสายลวดด้านตะวันตก จดห้วยแม่ตาว ฝั่งตะวันออกบริเวณที่๒หมายความว่า พื้นที่บริเวณ ดังต่อไปนี้ด้านเหนือ จดถนนอบจ. ตก. ๐๗๐๒๕ ฟากใต้ด้านตะวันออก จดเส้นขนานระยะ ๑๐๐ เมตรกับศูนย์กลางถนนบ้านท่าอาจ - วังตะเคียนเส้นขนานระยะ ๒๐๐ เมตร กับศูนย์กลางถนนบ้านท่าอาจ เส้นตั้งฉากกับถนนบ้านท่าอาจที่จุดซึ่งถนนบ้านท่าอาจบรรจบกับศูนย์กลางถนนไม่ปรากฏชื่อ ไปทางทิศตะวันออก ตามแนวถนนบ้านท่าอาจเป็นระยะ๔๐๐ เมตรด้านใต้ จดเส้นขนานระยะ๑๐๐ เมตร กับศูนย์กลางถนนทางเกวียน เส้นขนานระยะ ๑๐๐ เมตร กับศูนย์กลางถนนเมยโค้งและเส้นขนานระยะ ๑๐๐ เมตร กับศูนย์กลางถนนไม่ปรากฏชื่อด้านตะวันตก จดแม่น้ำเมย ฝั่งตะวันออกเส้นขนานระยะ ๑๐๐ เมตร กับศูนย์กลางถนนเมยโค้ง เส้นขนานระยะ ๓๐๐ เมตรกับศูนย์กลางถนนบ้านท่าอาจ เส้นขนานระยะ ๓๐๐ เมตร กับศูนย์กลางถนนเมยโค้งเส้นขนานระยะ ๑๐๐ เมตร กับศูนย์กลางถนนบ้านท่าอาจ แม่น้ำเมย ฝั่งตะวันออกเส้นขนานระยะ ๑๐๐ เมตร กับศูนย์กลางถนนบ้านท่าอาจ และเส้นขนานระยะ ๒๕๐ เมตรกับศูนย์กลางถนนบ้านท่าอาจ - วังตะเคียนบริเวณที่๓หมายความว่า พื้นที่บริเวณ ดังต่อไปนี้๓.๑ที่ดินในท้องที่ตำบลท่าสายลวด อำเภอแม่สอด จังหวัดตากเฉพาะภายในแนวเขตตามแผนที่หมายเลข ๑/๘ ท้ายคำสั่งหัวหน้าคณะรักษาความสงบแห่งชาติที่ ๑๗/๒๕๕๘ เรื่อง การจัดหาที่ดินเพื่อใช้ประโยชน์ในเขตพัฒนาเศรษฐกิจพิเศษลงวันที่ ๑๕ พฤษภาคม พ.ศ. ๒๕๕๘๓.๒ด้านเหนือ จดเส้นขนานระยะ๑,๕๐๐เมตร กับศูนย์กลางทางหลวงแผ่นดินหมายเลข ๑๒ด้านตะวันออก จดเส้นตั้งฉากกับทางหลวงแผ่นดินหมายเลข ๑๒ฟากเหนือ ที่จุดซึ่งทางหลวงแผ่นดินหมายเลข ๑๒ บรรจบกับศูนย์กลางถนนเฉลิมเทพ ไปทางทิศตะวันออกเฉียงเหนือตามแนวทางหลวงแผ่นดินหมายเลข๑๒ เป็นระยะ ๔๐๐ เมตร จนบรรจบกับเส้นขนานระยะ ๑,๕๐๐ เมตรกับศูนย์กลางทางหลวงแผ่นดินหมายเลข ๑๒ด้านใต้ จดถนนเฉลิมเทพฟากเหนือ และเส้นตรงที่ลากต่อจากศูนย์กลางถนนเฉลิมเทพ ไปทางทิศตะวันตกเฉียงใต้จนบรรจบกับเส้นตั้งฉากกับทางหลวงแผ่นดินหมายเลข ๑๒ ฟากเหนือที่จุดซึ่งทางหลวงแผ่นดินหมายเลข๑๒ บรรจบกับศูนย์กลางถนนเฉลิมเทพไปทางทิศตะวันตกเฉียงใต้ตามแนวทางหลวงแผ่นดินหมายเลข ๑๒ เป็นระยะ ๑๐๐ เมตรด้านตะวันตก จดเส้นตั้งฉากกับทางหลวงแผ่นดินหมายเลข๑๒ ฟากเหนือที่จุดซึ่งทางหลวงแผ่นดินหมายเลข ๑๒ บรรจบกับศูนย์กลางถนนเฉลิมเทพไปทางทิศตะวันตกเฉียงใต้ตามแนวทางหลวงแผ่นดินหมายเลข ๑๒ เป็นระยะ ๑๐๐ เมตรจนบรรจบกับเส้นขนานระยะ ๑,๕๐๐เมตรกับศูนย์กลางทางหลวงแผ่นดินหมายเลข ๑๒บริเวณที่ ๔ หมายความว่า พื้นที่บริเวณเขตป่าสงวนแห่งชาติป่าแม่ละเมาเขตป่าไม้ถาวร ตามมติคณะรัฐมนตรีป่าแม่สอดบริเวณที่๕หมายความว่า พื้นที่บริเวณ ดังต่อไปนี้๕.๑ด้านเหนือ จดถนนไม่ปรากฏชื่อด้านตะวันออก จดลำห้วยม่วงฝั่งตะวันตกด้านใต้ จดแม่น้ำเมยฝั่งเหนือด้านตะวันตก จดแม่น้ำเมย๕.๒ด้านเหนือ จดลำห้วยม่วงฝั่งเหนือด้านตะวันออก จดแนวเขตองค์การบริหารส่วนตำบลท่าสายลวดฝั่งตะวันออกกับเทศบาลตำบลแม่ตาวฝั่งทิศตะวันตกด้านใต้ จดแนวเขตองค์การบริหารส่วนตำบลท่าสายลวดฝั่งทิศใต้กับเทศบาลตำบลแม่ตาวฝั่งทิศเหนือด้านตะวันตก จดแนวเขตระหว่างตำบลท่าสายลวดฝั่งตะวันออกกับตำบลแม่ตาวฝั่งตะวันตก(แนวเขตตำบลเดิม)บริเวณที่๖หมายถึง พื้นที่ตามแนวเขตองค์การบริหารส่วนตำบลท่าสายลวด เว้นแต่บริเวณที่ ๑บริเวณที่ ๒ บริเวณที่ ๓ บริเวณที่ ๔ และบริเวณที่ ๕ ทั้งนี้ ตามแผนที่ท้ายข้อบัญญัตินี้ข้อ ๕ ให้กำหนดพื้นที่ในท้องที่เขตองค์การบริหารส่วนตำบลท่าสายลวดอำเภอแม่สอด จังหวัดตากภายในบริเวณแนวเขตตามแผนที่ท้ายข้อบัญญัติ เป็นบริเวณห้ามก่อสร้าง ดัดแปลง หรือเปลี่ยนการใช้ซึ่งอาคารชนิดและประเภทดังต่อไปนี้ภายในบริเวณที่๑ ห้ามบุคคลใดก่อสร้างอาคาร ดังต่อไปนี้(๑)อาคารที่มีความสูงเกิน ๒๓ เมตร เว้นแต่(ก)โรงงานที่เกี่ยวเนื่องกับวิสาหกิจชุมชน(ข)โรงงานตามประเภทหรือบางชนิดที่ระบุในบัญชีประเภทโรงงานอุตสาหกรรมจำแนกตามกระทรวงพ.ศ. ๒๕๓๕ โดยออกตามความในพระราชบัญญัติโรงงาน พ.ศ. ๒๕๓๕(ค)โรงงานตามประกาศอุตสาหกรรม เรื่อง มาตรการคุ้มครองความปลอดภัยในการดำเนินงาน(ฉบับที่ ๔)พ.ศ. ๒๕๕๒(ง)อาคารที่ตั้งอยู่ริมถนนสาธารณะที่มีขนาดเขตทางไม่น้อยกว่า ๒๕ เมตร(จ)โครงสร้างสำหรับใช้ในการรับส่งวิทยุ หรือโทรทัศน์ หรือสัญญาณสื่อสารทุกชนิด หอถังน้ำเสาส่งไฟฟ้า ปล่องเมรุ ปล่องโรงสีข้าว ปล่องโรงงานอุตสาหกรรม ไซโลเก็บผลิตผลทางการเกษตร(๒) โรงงานตามกฎหมายว่าด้วยโรงงานเว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตร และมีระยะห่างจากเขตที่ดินของผู้อื่นไม่น้อยกว่า ๑๐ เมตรทุกด้าน(๓)คลังน้ำมัน สถานที่เก็บรักษาน้ำมัน ลักษณะที่สาม สถานีบริการน้ำมันประเภท ก สถานีบริการน้ำมันประเภทข สถานีบริการน้ำมันประเภท ค ลักษณะที่สอง สถานีบริการน้ำมันประเภท จ ลักษณะที่สองและสถานีบริการน้ำมันประเภท ฉตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๔) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทโรงเก็บ และสถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง(๕)อาคารเลี้ยงสัตว์ทุกชนิดเพื่อการค้า(๖) อาคารเพาะเลี้ยงสัตว์น้ำ(๗) โรงฆ่าสัตว์(๘)อาคารเก็บสินค้าเพื่อเป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้า หรืออุตสาหกรรมที่มีพื้นที่รวมกันทุกชั้นในหลังเดียวกันเกิน ๕๐๐ ตารางเมตร และอาคารดังกล่าวต้องอยู่ริมถนนสาธารณะที่มีขนาดเขตทางไม่น้อยกว่า๑๖ เมตร(๙) โรงกำจัดมูลฝอย(๑๐) อาคารเก็บวัตถุอันตราย(๑๑)อาคารซื้อขายหรือเก็บเศษวัสดุ ชิ้นส่วนเครื่องจักรกลเก่าที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร(๑๒)ป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๕๐ ตารางเมตร(๑๓)อาคารที่มีพื้นที่รวมกันทุกชั้นในหลังเดียวกันเกิน ๒,๐๐๐ตารางเมตร เว้นแต่อาคารที่มีระยะห่างจากเขตทางสาธารณะไม่น้อยกว่า ๑๕ เมตรภายในบริเวณที่ ๒ ห้ามบุคคลใดก่อสร้างอาคารดังต่อไปนี้(๑)โรงงานตามประเภทหรือบางชนิดที่ระบุในบัญชีประเภทโรงงานอุตสาหกรรม จำแนกตามกระทรวง พ.ศ.๒๕๓๕ โดยออกตามความในพระราชบัญญัติโรงงาน พ.ศ. ๒๕๓๕เว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตร และมีระยะห่างจากเขตที่ดินของผู้อื่นไม่น้อยกว่า ๑๐ เมตร ทุกด้าน(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) สถานีบริการน้ำมันประเภท กสถานีบริการน้ำมันประเภท ข สถานีบริการน้ำมันประเภท ค ลักษณะที่สองสถานีบริการน้ำมันประเภท จ ลักษณะที่สอง และสถานีบริการน้ำมันประเภท ฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย ที่ตั้งอยู่ริมถนนสาธารณะที่มีเขตทางน้อยกว่า ๑๒ เมตร(๔) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุและสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๕)สถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงที่มีที่ตั้งอยู่ริมถนนสาธารณะที่มีเขตทางน้อยกว่า๑๒ เมตร(๖)อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตร(๗)อาคารเลี้ยงสัตว์ทุกชนิดเพื่อการค้า(๘) อาคารเพาะเลี้ยงสัตว์น้ำ(๙) โรงฆ่าสัตว์(๑๐)อาคารเก็บสินค้าเพื่อเป็นที่เก็บ พักหรือถ่ายสินค้า หรือสิ่งของเพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร และต้องตั้งอยู่ริมถนนสาธารณะที่มีเขตทางไม่น้อยกว่า ๑๖ เมตร(๑๑) โรงกำจัดมูลฝอย(๑๒) อาคารเก็บวัตถุอันตราย(๑๓)อาคารซื้อขายหรือเก็บเศษวัสดุ ชิ้นส่วนเครื่องจักรกลเก่า ที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร(๑๔)ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๕ ตารางเมตร(๑๕) อาคารที่มีความสูงเกิน ๒๓เมตร เว้นแต่โครงสร้างสำหรับใช้ในการรับส่งวิทยุหรือโทรทัศน์ให้มีความสูงเกิน ๒๓เมตร ได้(๑๖)อาคารที่มีผนังภายนอกอาคารและหลังคาที่มีสีฉูดฉาดเว้นแต่สีอ่อนหรือสีกลมกลืนธรรมชาติ ได้แก่ สีขาว สีเทา สีอิฐ สีดินเผา สีน้ำตาลภายในบริเวณที่ ๓ ห้ามบุคคลใดก่อสร้างอาคารดังต่อไปนี้(๑) สถานศึกษาเว้นแต่สถาบันอุดมศึกษา และสำนักงานเพื่อการศึกษาวิจัยและพัฒนา(๒) สถานสงเคราะห์เด็ก คนชราและคนพิการ(๓)สถานสงเคราะห์หรือรับเลี้ยงสัตว์ภายในบริเวณที่ ๔ห้ามบุคคลใดก่อสร้างอาคารทุกชนิดทุกประเภท เว้นแต่อาคาร ดังต่อไปนี้(๑)อาคารพักอาศัยประเภทบ้านเดี่ยวที่มีความสูงไม่เกิน ๖ เมตรสำหรับที่ว่างโดยรอบอาคารและระยะถอยร่นกับถนน ตรอก ซอย ทางเท้า ทาง หรือที่สาธารณะให้เป็นไปตามกฎหมายว่าด้วยการควบคุมอาคาร(๒)โรงงานตามประเภทหรือบางชนิดที่ระบุในบัญชีประเภทโรงงานอุตสาหกรรม จำแนกตามกระทรวง พ.ศ.๒๕๓๕ โดยออกตามความในพระราชบัญญัติโรงงาน พ.ศ. ๒๕๓๕เว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตรและมีที่ว่างโดยรอบอาคารไม่น้อยกว่า ๑๐ เมตร ทุกด้าน(๓) ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๒ ตารางเมตรอาคารตาม (๑) (๒) และ (๓)ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ ได้แก่ สีขาวสีเทา สีอิฐ สีดินเผา สีน้ำตาลภายในบริเวณที่ ๕ห้ามบุคคลใดก่อสร้างอาคารทุกชนิดทุกประเภท เว้นแต่อาคาร ดังต่อไปนี้(๑)อาคารพักอาศัยประเภทบ้านเดี่ยวที่มีความสูงไม่เกิน ๖ เมตรสำหรับที่ว่างโดยรอบอาคารและระยะถอยร่นกับถนน ตรอก ซอย ทางเท้า ทาง หรือที่สาธารณะให้เป็นไปตามกฎหมายว่าด้วยการควบคุมอาคารภายในบริเวณที่ ๖ห้ามบุคคลใดก่อสร้างอาคาร ดังต่อไปนี้(๑) โรงงานตามประเภทหรือบางชนิดที่ระบุในบัญชีประเภทโรงงานอุตสาหกรรมจำแนกตามกระทรวง พ.ศ. ๒๕๓๕ โดยออกตามความในพระราชบัญญัติโรงงาน พ.ศ. ๒๕๓๕เว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๑,๕๐๐ตารางเมตร และมีระยะห่างจากเขตที่ดินของผู้อื่นไม่น้อยกว่า ๑๐ เมตร ทุกด้าน(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) สถานีบริการน้ำมันประเภท กสถานีบริการน้ำมันประเภท ข สถานีบริการน้ำมันประเภท ค ลักษณะที่สองสถานีบริการน้ำมันประเภท จ ลักษณะที่สอง และสถานีบริการน้ำมันประเภท ฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย ที่ตั้งอยู่ริมถนนสาธารณะที่มีเขตทางน้อยกว่า ๑๒ เมตร(๔) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๕)สถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงที่มีที่ตั้งอยู่ริมถนนสาธารณะที่มีเขตทางน้อยกว่า๑๒ เมตร(๖)อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน ๕๐๐ ตารางเมตร(๗)อาคารเลี้ยงสัตว์ทุกชนิดเพื่อการค้า(๘) อาคารเพาะเลี้ยงสัตว์น้ำ(๙) โรงฆ่าสัตว์(๑๐)อาคารเก็บสินค้าเพื่อเป็นที่เก็บ พักหรือถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร และต้องตั้งอยู่ริมถนนสาธารณะที่มีเขตทางไม่น้อยกว่า ๑๖ เมตร(๑๑) โรงกำจัดมูลฝอย(๑๒) อาคารเก็บวัตถุอันตราย(๑๓)อาคารซื้อขายหรือเก็บเศษวัสดุ ชิ้นส่วนเครื่องจักรกลเก่า ที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร(๑๔)ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๕ ตารางเมตร(๑๕) อาคารที่มีความสูงเกิน ๒๓เมตร เว้นแต่โครงสร้างสำหรับใช้ในการรับส่งวิทยุหรือโทรทัศน์ ให้มีความสูงเกิน ๒๓เมตร ได้(๑๖)อาคารที่มีผนังภายนอกอาคารและหลังคาที่มีสีฉูดฉาดเว้นแต่สีอ่อนหรือสีกลมกลืนธรรมชาติ ได้แก่ สีขาว สีเทา สีอิฐ สีดินเผา สีน้ำตาลข้อ ๖ ภายในบริเวณพื้นที่ที่กำหนดตามข้อ ๔ห้ามก่อสร้างอาคารที่มีที่ว่างตามแนวขนานริมฝั่งตามสภาพธรรมชาติของลำคลองห้วย หรือแหล่งน้ำสาธารณะน้อยกว่า ๑๐ เมตร เว้นแต่เป็นการก่อสร้างเพื่อการคมนาคมหรือสาธารณะประโยชน์ข้อ ๗ ภายในพื้นที่กำหนดตามข้อ ๔อาคารที่มีอยู่ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าว ให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๕ข้อ ๘ ภายในพื้นที่กำหนดตามข้อ ๔อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลท่าสายลวดเป็นผู้มีหน้าที่รักษาการให้เป็นไปตามข้อบัญญัตินี้และให้มีอำนาจออกประกาศหรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๘ กุมภาพันธ์ พ.ศ. ๒๕๖๑พนมแสงแปงนายกองค์การบริหารส่วนตำบลท่าสายลวด[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลท่าสายลวดเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วน ในท้องที่เขตองค์การบริหารส่วนตำบลท่าสายลาดอำเภอแม่สอด จังหวัดตาก พ.ศ. ๒๕๖๐(ดูข้อมูลจากภาพกฎหมาย)ปุณิกา/จัดทำ๒๓สิงหาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๐๙ ง/หน้า ๔๙/๑๕ พฤษภาคม ๒๕๖๑